 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ዓሊ ኢብሪሂም ብነፋሪት ቅድዊ ሓዉ ብነፋሪት ፍስሃየ ዓርኩ ብነፋሪት 14 ለካቲት 2020 ምንጪ ስእሊ, MB መግለጺ ስእሊ, ስውእ ዓሊ ኢብሪሂም ኣዛዚ ግንባር ናቕፋ ጸጋም ምስ ስውእ ኣዛዚ ክሰራዊት ፍስሃየ ወልደገብሪኤል የማን እዛ ናይ ክልተ ስውኣት ብጾተይ ስእሊ ምሳይ ልዕሊ 30 ዓመት ገይራ ኣላ ካብ ማህደር ስእልታተይ ኣውጺአ እናኽርእያ ከኣ ብዙሕ ነገርያ ተዘኻኽረኒ ነዞም ብጾት ኣብ ዝተፈላለየ ኣጋጣሚታት እየ ዝፈልጦም ምስ ኣዛዚ ግንባር ናቕፋ ነበር ስውእ ተጋዳላይ ዓሊ ኢብሪሂም ዓሊ ሾንጎባይ ኣብ ሓደ ካምቦ ተወሊድና - ብሓደ ዓቢና ብሓደ ተማሂርና - ብሓንሳብ ታጋዲልና ኣብቲ ዝተሰዋኣሉ ኲናት ኣፍዓበት 1988 እውን በብሞያና ብሓደ ተሰሊፍና ንስውእ ተጋዳላይ ፍስሃየ ወልደገብርኤል ግን ኣብ ቃልሲ ምስ ተሰለፍኩ እዩ ተላልየዮ ህዝባዊ ሓይልታት ብደረጃ ሓይሊ ተወዲቡ ኣብ ዝንቀሳቐሰሉ ዝነበረ እዋን ፍስሃየ ወልደገብርኤል ከም በዓል በርሀ ጻዕዳ ወዲ ፈንቅል ወዲ ዓፋ ወልደንኪኤል ሃይለ ተስፋሂወትን ካልኦትን ናይቲ እዋንቲ መራሕቲ ሓይልታት ሓይሊ ዝእዝዝ ካብ ኮሌጅ ጥዕና ብነርሲንግ ተመሪቑ ዝተሰለፈ ሓደ ካብ መስረትቲ ህዝባዊ ሓይልታት ገዲም ተጋዳላይ እዩ ነይሩ ኣብ ቃልሲ ሓርነት ነዊሕ መገዲ ተጓዒዙ ከኣ ኣብ ድሮ ናጽነት ኣብ 1990 ኣብ ግንባር ጊንዳዕ ኣብ ከባቢ ደማስ ብነፋሪት ተሃሪሙ ተሰዊኡ እዛ ስእሊ ክልቲኦም መራሕቲ ክፍለ ሰራዊት 61 ኣብ ዝነበሩሉ እዋን ኣብ ዴዳ ዝተሳእሉዋ እያ ኣብ ስርሒት ፈንቅል ዝወዓሉ ተጋደልቲ እንታይ ይብሉ? 